stanford-oval/wikipedia huggingface dataset:
שברולט סופריור
סדרות

"Superior Serie B" - יוצר בשנת 1923.
"Superior Serie F" - יוצר בשנת 1924.
"Superior Serie K" - יוצר בשנת 1925.
"Superior Serie V" - יוצר בשנת 1926.
גלריה

"שברולט סופריור", 4 דלתות סדאן
"שברולט סופריור", שנת 1925 - קבריולה
"שברולט סופריור", שנת 1926
"שברולט סופריור דה-לוקס", שנת 1924
"שברולט סופריור", שנת 1924 - טנדר
ראו גם

שברולט
שברולט סדרה D
שברולט סדרה AA קפיטול
הערות שוליים

↑  Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9.
↑  "שברולט סופריור" מסוג "Touring", שנת 1923 hemmings.com/auction/1923-chevrolet-superior
↑  Beverly Rae Kimes, Henry Austin Clark, Jr.: Standard Catalog of American Cars, 1805–1942. Krause Publications, Iola WI 1985, ISBN 0-87341-045-9.
↑  Ward's Automotive Yearbook 1988. Ward's Communications, Inc. 1988. p. 129
↑  שברולט סופריור סדרה "K" conceptcarz.com/vehicle/z15656/chevrolet-series-k-superior
שדה (חקלאות)

שדה לפתית בפולין
שדה למרגלות הרי נפתלי, חלק מעמק החולה
קציר בשדה חיטים
קומביין תבואות בקציר סויה
שדה הוא שטח קרקע המשמש לגידולים חקלאיים נמוכים שאינם עצים. נהוג להבחין בין שני סוגים עיקריים: שדה בעל, ושדה שלחין. מִקְשָׁה הוא שדה בו מגדלים דלועיים כמו אבטיחים, מלונים, קישואים או מלפפונים.
בתקופת הקיץ מבשילים יבולי השדה, בעיקר הדגנים.
תהליך ניתוק היבול מהאדמה מכונה קציר. את התבואה מאחסנים במהלך הקציר במבנה בשטח השדה או סמוך אליו הנקרא אסם. לאחר עונת הקציר, מובילים את היבול מהשדה לעיבוד נוסף או לשימוש מיידי, תהליך המכונה אסיף.
המילה 'שדה' בשפה העברית יכולה להתקיים הן בצורת זכר והן בצורת נקבה.
השדה ביהדות

על פי ההלכה בעלי השדות בארץ ישראל מחויבים במתנות עניים. כלומר, עליהם להשאיר חלק מהיבול לעניים, לאלמנות, ליתומים ולגרים.
המתנות לעניים כוללות:
לקט – השיבולים הנופלות לארץ בזמן הקצירה (ספר ויקרא, פרק י"ט, פסוק ט').
שכחה – עומר שנשכח בשדה (ספר דברים, פרק כ"ד, פסוק י"ט).
פאה – התבואה בשולי השדה (ספר ויקרא, פרק י"ט, פסוק ט').
ראו גם

חקלאות
חווה חקלאית
גידולי שדה (גד"ש)
מטע
חקלאות אורגנית
הערות שוליים

1 2 3  יואב בן-דב, אילנה שמיר וזהבה כנען (2004). אביב חדש: האנציקלופדיה הישראלית לנוער. הוצאת אנציקלופדיה אביב בע"מ.
↑  גם זכר גם נקבה באתר "השפה העברית"
| --- | --- |
בקרת זהויות :  GND: 4141288-6 
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
שטח פני התקפה

באבטחת מידע, שטח פני התקפה (ר"ת: שפ"ה) של תוכנה מוגדר כסך כל הפעולות ומשאבי המערכת (בעיקר מערכות תוכנה) שחשופים לסביבה.
כאשר הסביבה היא כל מה שמחוץ לגבולות המערכת, בעיקר משתמשים ומערכות המתממשקות עם המערכת.
שטח פני ההתקפה הוא מושג יחסי המשמש להשוואה בין צורות מימוש שונות של המערכת.
וקטור תקיפה

שטח פני ההתקפה מורכב מוקטורי תקיפה, כל ממשק חיצוני של המערכת (ממשק בין המערכת לסביבה) מהווה וקטור תקיפה.
דוגמאות:
ממשק USB
שרת  http
רונן סוניס

| --- | --- |

רונן סוניס בערב לזכרו של רומן באימבאיב בבית הקפה התל אביבי "הנסיך הקטן"
 לידה:  30 בדצמבר 1972 (בן 51) פתח תקווה, ישראל 
 מדינה:  ישראל 
 מקום לימודים:  אוניברסיטת תל אביב, מכון ויצמן למדע, האוניברסיטה העברית בירושלים 
 שפות היצירה:  עברית, רוסית, אנגלית, לטינית 
 
רונן צבי סוֹנִיס (נולד ב-30 בדצמבר 1972) הוא מתרגם ודוקטור לספרות ישראלי .
תרגומיו ומאמריו ראו אור בעיתונות היומית ובכתבי עת רבים כגון: "הו!" (שסוניס נמנה עם מייסדיו), "דחק", "כרמל", "מעין", "עכשיו" ועוד. מראשית המאה ה-21 פרסם סוניס מאות תרגומי שירה, ובהם תרגומים לשירת ויליאם בלייק, מרטיאליס, ת"ס אליוט, כריסטופר מרלו, אלכסנדר פושקין, בוריס פסטרנק, וו.ה. אודן, ג'ונתן סוויפט, אלן גינסברג, ויליאם בטלר ייטס, יעקב ישראל דה האן, אדגר אלן פו, ארתור ראמבו, אוסקר ויילד, ואחרים.
סוניס מלמד בתוכנית לכתיבה יוצרת ובהדגש לתרגום באוניברסיטה העברית בירושלים.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רונן סוניס נולד, גדל ומתגורר בפתח תקווה. ברשותו תואר ראשון בכימיה ודוקטורט בספרות (תרגום).
מתרגומיו

ולדימיר נבוקוב - ההגנה של לוז'ין, מרוסית, עם עובד, תל אביב, 2006.
ולדימיר נבוקוב - לאורה - המקור, מאנגלית, עריכה מדעית ואחרית דבר - לאונה טוקר, ידיעות אחרונות, תל אביב, 2010.
ויליאם בלייק - שירי תום וניסיון ועוד שירים, מאנגלית, עולם חדש, תל אביב, 2016.
גריגורי אוסטר - עצות מזיקות לבנים ולבנות, מרוסית, קדימה, תל אביב, 2019.
מרטיאליס - מאה שירים, נוסח עברי, דחק, 2022.
עריכה

מפתח הלב, הגיליון העברי של כתב העת הישראלי-רוסי, הוצאת בסדר בסיוע הקיבוץ המאוחד, 2001.
באימבאיב, הוצאת מעין, 2012 (בשיתוף עם מרחב ישורון).
נפלאתה, אנתולוגיה של שירה להט"בית, הוצאת חרגול ומודן, 2015 (בשיתוף עם דורי מנור).
הערות שוליים

↑  [[[שמעון זנדבנק|שמעון זנדבנק]], חירוף נפש סלאבי, באתר הארץ, 14 במרץ 2005 – על "הו!"; מנחם בן על גיליון מס' 6 של כתב העת 'הו!', מעריב, 24.5.2012; רועי צ'יקי ארד על תרגומי הפוטוריסטים הרוסים ועוד.
| --- | --- |
בקרת זהויות :  NLI: 987007305759905171  BnF: cb16742190k (data)  ISNI: 0000 0000 7067 9443  LCCN: no2016012551  VIAF: 97362136   WorldCat (עם VIAF): 97362136
ריביירה-6

| --- | --- |
אין תמונה חופשית
 מידע כללי
 סוג:  מעון רשמי 
 מיקום:  סוצ'י
 מדינה:  רוסיה 
 בעלים:  המנהל לענייני נשיא רוסיה
 קואורדינטות:  43°35′30″N 39°42′43″E﻿ / ﻿43.591666666667°N 39.711944444444°E﻿ / 43.591666666667; 39.711944444444
 he
 
ריביירה 6 (ברוסית: Ривьера-6) הוא מעון קיץ ממלכתי, שהפך תחת שלטון פוטין ומדבדב לאחד מבתי המגורים הרשמיים של ראש ממשלת הפדרציה הרוסית. הוא ממוקם רק 2 ק"מ ממרכז העיר סוצ'י. כאשר ראש הממשלה נעדר ממנו, הוא מופעל על ידי שירות האבטחה הפדרלי. ריביירה 6 סמוכה לפארק ריביירה בעיר.
היסטוריה

מתחילה, בית המגורים היה ממוקם בבניין דו קומתי ליד הים, שנבנה בשנות ה-30. באותה תקופה שימש המגורים לקיום אירועים הקשורים למדיניות החוץ והפנים של ברית המועצות.
ב-16 במאי 2009 נערכה במקום פגישה בין ראש ממשלת טורקיה ארדואן לראש ממשלת רוסיה פוטין. עד שנת 2012 מדבדב מעולם לא שהה במעון זה. בשנת 2012, לאחר ניצחונו של ולדימיר פוטין בבחירות לנשיאות בפדרציה הרוסית, ביצע ראש הממשלה מדבדב שיפוצים נרחבים בבית המגורים והמעבר של מדבדב לכאן התעכב עד לסתיו. השיפוץ הסתיים באוגוסט 2013 ומדבדב עבר לכאן ב-8 באוגוסט 2013.
כעת "ריביירה 6" מוקפת בגדר גדולה, ובחוף העיר "ריביירה" ישנם קציני שירות האבטחה הפדרלי שלטענת תושבים מקומיים רבים מפריעים לשימוש בחוף העירוני.
ראו גם

מעון פלגי בושארוב
הערות שוליים

1 2 3  Резиденцию для Медведева перестраивают после отъезда Путина
↑  Фоторепортаж: Встреча Путина и Эрдогана в резиденции «Ривьера-6» в Сочи
↑  Восточная сказка в Подмосковье
↑  Посетители пляжа в Сочи пожаловались на охранников Путина и Медведева
שברולט סטפ-וואן

| --- | --- |

 מאפיינים כלליים
 נקרא גם:  Chevrolet Forward Control Chassis
 יצרן:  שברולט
 שנות ייצור:  1979–1941
 הרכבה:  ארצות הברית ארצות הברית
 חברת אם:  ג'נרל מוטורס
 פלטפורמה:  GM A platform (אנ')
 מפרט טכני
 מנוע:  6 צילינדרים (מנוע בנזין)  6 צילינדרים (מנוע דיזל)
 מהירות מרבית:  ,
 
שברולט סטפ-וואן (באנגלית: Chevrolet Stepvan, היה קרוי גם: Chevrolet Forward Control Chassis) הייתה סוג של מסחרית  / משאית חבילות, ויעודה עבור משלוחים לבתי מגורים ועסקים שיוצרה על ידי יצרנית הרכב שברולט חברת בת של ג'נרל מוטורס אשר יוצרה בין השנים 1979–1941 בארצות הברית
דגמי "שברולט סטפ-וואן" נבנו על פלטפורמה "ג'נרל מוטורס" מסוג "GM A platform" (אנ').
ממאפייני "שברולט סטפ-וואן"

"שברולט סטפ-וואן" גבוהים יותר מאשר טנדרים בגודל מלא, אך יכולים להיות בעלי בסיס גלגלים קצר יותר מדגמים אלה או ארוכים יותר.
לעיתים קרובות דגמי "שברולט סטפ-וואן" מספקים גישה נוחה בין הנהג לסחורה, ומכאן השם "מסירת תא מטען".
אף שמכונים בדרך כלל "משאיות לחם" ו"משאיות מאפייה", משאיות כאלה משמשות לאספקת מוצרים ושירותים רבים אחרים.
עובדי הדואר משתמשים בהם גם במשלוחים גדולים יותר.
היו לדגמי "שברולט סטפ-וואן" סיווגי מטען קלים כמו משאיות של 1/2 טונה, וכבדים כמו משאיות של 2 טון. בדגמים הורכבו מנועי בנזין וסולר.
דורות "שברולט סטפ-וואן" > דור ראשון

הדור הראשון היה גרסת טנדרים / משאיות שהתבססה על גרסת שברולט סדרה AK
"שברולט סטפ-וואן" הדור הראשון נבנה בין השנים 1949–1941, הייתה גרסה קשוחה יותר מהטנדר הרגיל שעליו התבססה ויכולה לגרור יותר דברים מאשר הטנדר.
דורות "שברולט סטפ-וואן" > דור שני

בין השנים 1953–1950 שברולט המשיכה בייצור הגרסאות החזקות של הטנדרים. טנדר החבילות יוצר בדרך כלל בשלדת גרסת "3800" של ה-שברולט אדוונס דיזיין.
"שברולט" לא ייצרה גרסאות רבות לטנדר החבילות Advance-Design . מכיוון שגוף טנדר החבילות היה גבוה מאוד וגרם לתקלות אווירודינמיות.
דורות "שברולט סטפ-וואן" > דור שלישי

הדור השלישי יוצר בשלדת טנדר פולקסווגן סוג 2 (אנ') עם הסורג והמרכב שהזכירו את סדרת הטנדרים / משאיות קלות של שברולט, הדלתות האחוריות היו כמעט זהות לקודמות אך הבעיות האווירודינמיות נפתרו.
הדור השלישי שיפר את מכירות טנדר השברולט סטפ-וואן. הדגם היה קצת יותר נמוך מהדורות הקודמים, אבל היה לדגם שטח מטען מאחור שהיה גדול יותק מאשר לטנדרים של "סדרת AK".
דורות "שברולט סטפ-וואן" > דור רביעי

הדור הרביעי היה מתיחת פנים של הדור השלישי עם כמה רכיבים משודרגים והפעם הוא יוצר בשלדת unibody (חד-גוף).
דגמי הדור הרביעי לא היה ארוכים כמו דגמי הדור הקודם אבל היו גבוהים יותר.
הדור הרביעי הציג גם סגנון וסורג מחודש במקצת, הדלתות האחוריות נותרו זהות לרוב, הפנסים הקדמיים נותרו זהים.
דורות "שברולט סטפ-וואן" > דור חמישי

זה היה הדור האחרון של שברולט סטפ-וואן שיוצר במרכב חד-גוף כמו הדור הקודם. דגמים הדור החמישי יוצרו גם בכמה מדינות אירופה, בניגוד לדורות הקודמים.
גלריה

"שברולט סטפ-וואן" (צולם ב-קיצ'נר בפרובינציה אונטריו, קנדה)
"שברולט סטפ-וואן", שנת 1960
"שברולט סטפ-וואן", שנת 1967
"שברולט סטפ-וואן"
"שברולט סטפ-וואן"
"שברולט סטפ-וואן"
"שברולט סטפ-וואן"
"שברולט סטפ-וואן"
"שברולט סטפ-וואן"
"שברולט סטפ-וואן" - מבט לתא הנהג ולוח מחוונים
הערות שוליים

↑  שברולט סטפ-וואן - תמונה reddit.com/r/vandwellers/comments/avno6h/i_just_bought_this_former_usps_chevy_p30_step_van
↑  Multi-stop truck (אנ') - משאיות מרובות עצירות (הידועות גם כמשלוחים או מכוניות מדרגות) הן סוג של משאיות קלות ובינוניות שנוצרו למשלוחים מקומיים לבתי מגורים ולעסקים
↑  שברולט סטפ-וואן - תמונות כולל תרשים pinterest.com/pin/496662665125579340
↑  "שברולט סדרה AK" auto.howstuffworks.com/1941-chevrolet-series-ak-pickup
↑  "שברולט סדרה AK" הייתה סדרת משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1941–1947 בארצות הברית, קנדה, בריטניה, ארגנטינה, סין וקוריאה.
↑  "שברולט אדוונס דיזיין" - היסטוריה classicmuscle.com/resources/chevy-advance-design-trucks-history
שלומית כרמלי

| --- | --- |
אין תמונה חופשית
 לידה:  27 בספטמבר 1976 (בת 48) 
 מקום לימודים:  קמרה אובסקורה - בית הספר לאמנות 
 תחום יצירה:  צילום, קלנוע
 
שלומית כרמלי (נולדה ב-27 בספטמבר 1976) היא יוצרת דוקומנטרית. צלמת וידאו וסטילס, עורכת, מפיקה ובמאית ישראלית.
ביוגרפיה

שלומית כרמלי גדלה בשכונת שיכון המזרח בראשון לציון ולמדה במגמת המוזיקה בתיכון עירוני א' לאמנויות בתל אביב-יפו.
החל מ-1999 למדה במחלקת הקולנוע בקמרה אובסקורה. במסגרת לימודיה התמחתה בבימוי דוקומנטרי ועריכה. מורתה האהובה הייתה ערה לפיד, שלזכרה הקדישה את סרטה על גבריאל מוקד. לאחר סיום לימודיה השתלבה בתעשיית הטלוויזיה והקולנוע הדוקומנטרי. סרטים שביימה, צילמה או ערכה הוקרנו מספר פעמים בפסטיבל דוקאביב ובערוצי הטלוויזיה המסחריים.
החל מ-2002, מהיום בו הקים ישראל טוויטו את "כיכר הלחם" בכיכר המדינה, מתעדת בווידאו ובסטילס פעולות ומחאות חברתיות בתל אביב-יפו, הנלחמות לצמצום הפערים החברתיים, ולמתן זכויות אדם לקהילות שוליים, מחוסרי דיור, להט"בים, פליטים ועוד.
ב-2010 הוקרן סרטה "איש המרתף", על השחקן אשר צרפתי בפסטיבל דוקאביב.
באותה השנה החלה לצלם צילומי סטילס של חבריה בבית קפה תמר. משם המשיכה לצלם את עיר מגוריה, תל אביב-יפו, בעיקר את רחובות דרום העיר. עבודותיה הוצגו בתערוכות יחיד, תערוכות קבוצתיות, בעיתונות המודפסת, ובאתרי אינטרנט שונים.
החל מיוני 2014 מתפרסמים צילומים רבים של כרמלי, מרביתם צילומי רחוב עירוניים, בגיליונות כתב העת ביטאון שירה.
ב-13 בנובמבר 2014 נפתחה תערוכת צילומים של כרמלי, בשם "אנשי תמר". התערוכה, אותה אצר שוקי קוק, תיעדה התרחשויות בקפה תמר, והוצגה למשך חודש בגלריה של סטודיו שוקי קוק ביפו.
ב־28 ביוני 2016 נפתחה תערוכת הצילומים העירוניים של כרמלי "תל אביב-יפו בשחור לבן" במוזיאון לאמנות ישראלית, רמת גן. את התערוכה אצר מנהל המוזיאון, מאיר אהרונסון. את המאמרים שכתבו נתן זהבי, יענקל'ה רוטבליט, רוני סומק, ד"ר קציעה עלון ורות דר על עבודותיה ניתן לקרוא בקטלוג התערוכה.
ב 2019 הוקרן סרטה "איש החרב: גבריאל מוקד" בפסטיבל הקולנוע ירושלים.
סרטים

2008, נימפות בערפל, סרטו של יורם זק (עריכה)
2010, נחשון וקסמן - הספירה לאחור סרטו של לוי זיני (עריכה)
2010, איש המרתף, על השחקן אשר צרפתי (בימוי, הפקה, עריכה, צילום) דוקאביב 2010
2011, א' תחסל אותם. סרטו של לוי זיני על פרשת קו 300 (עריכה)
2015, נשמות לוינסקי (צילום) דוקאביב 2015
2017, איפה לילבס ילדת הקרקס ומה קרה בהונולולו (עריכה) סרטה של דבורית שרגל
2019, איש החרב: גבריאל מוקד על פרופ גבריאל מוקד הפקה: שלומית כרמלי בימוי, צילום ותסריט: שלומית כרמלי ורפאל כרמלי פסטיבל ירושלים 2019
2023, נורית אביב - אישה עם מצלמה (עריכה) סרטה של זהר ברנט על הקולנוענית נורית אביב הוקרן בדוקאביב 2023
תערוכות יחיד

2014, אנשי תמר, הגלריה של סטודיו שוקי קוק, יפו.
2016, תל אביב-יפו בשחור-לבן, המוזיאון לאומנות ישראלית, רמת גן
תערוכות קבוצתיות

2012, בספר קטלוג "שוברות קירות- אמניות מזרחיות עכשוויות בישראל" הוצאת תנועת אחותי – למען נשים בישראל וקואליציית לבי במזרח, התפרסמו שני צילומים.
2013, בתערוכה "שחור", תערוכה הקבוצתית בבית "אחותי- למען נשים בישראל" הוצגה עבודת צילום של כרמלי לצד עבודות של מאיר גל, שולה קשת ועוד.
2013, בסדרת הטלוויזיה "מלכוד 73" (בימוי: נורית קידר), נבחרו להופיע עבודות צילום של כרמלי לצד צילומים של מיקי קרצמן, אלדד רפאלי, אברהם אילת, מוטי מזרחי, צחי אוסטרובסקי, עמוס גיתאי ועוד
2013, בתערוכה "כלום", בביתן האמנים בראשון לציון הוצגו שני צילומים בתערוכה משותפת, לצד האמנים שמחה שרמן, נינו הרמן ועוד. אוצרים: אסתר שושני, רפאל כרמלי, חן בללי וג'ניפר בלוך.
2014, תערוכת פוטופואטיקה "לכל עיר יש דרום" בגלריה החברתית מוסררה בירושלים. אוצר: אייל בן דב
2014, "הבועה התל אביבית" תערוכה משותפת עם הציירות אריאלה וידזר ודפנה ערוד בגלריה "אורבניק" בפלורנטין
2016, פרויקט חילופי תרבות סלובניה- ישראל. תערוכה קבוצתית שהוצגה בגלריה ZDSLU בסלובניה. את התערוכה הישראלית בסלובניה (לובליאנה) אצרו: חנה קופלר ורחל סוקמן
2016, "פלסטר 4" תערוכה עבור ארגון רופאים לזכויות אדם, אוצרות ורדית גרוס וכרמית גלילי
2016, "חגוגוסט 2016" תערוכה קבוצתית שהוצגה ברחובות ראשון לציון. אוצר: יובל כספי
2016, "לצאת מפרופורציה" תערוכת חוצות קבוצתית של העונה הישראלית לעיצוב בחולון. אוצרת: רוני מרו. פתיחה: 24.09.2016
2016, "שוברות קירות״ – אמניות מזרחיות עכשוויות בישראל. תערוכה לזכרה של רונית אלקבץ במכללה האקדמית ספיר. אוצרת: שולה קשת
2019, "שם" תערוכה קבוצתית שנערכה בבית האמנים בראשון לציון. אוצרים: אסתר שושני, רפאל כרמלי, גיא בלנדר, חן בללי וג'ניפר בלוך.
הערות שוליים

↑  עכבר העיר, הוכרזו המועמדים לפסטיבל דוקאביב 2010, באתר הארץ, 9 במרץ 2010
↑   ורד לי, דרי הרחוב השקופים מקבלים קול בסרט "נשמות לוינסקי", באתר הארץ, 15 ביוני 2015
הדס גול ורעות גיא, אם ״נשמות לוינסקי״ היה רק סרט, באתר "העוקץ", 17 ביוני 2015
| --- | --- |
בקרת זהויות :  NLI: 987007373559205171  VIAF: 18150170549200012220   WorldCat (עם VIAF): 18150170549200012220
שמעון חכם

| --- | --- |

הרב שמעון חכם
 לידה:  1843 בוכרה 
 פטירה:  20 בינואר 1910 (בגיל 67 בערך) י' בשבט ה'תר"ע ירושלים 
 מקום קבורה:  בית הקברות היהודי בהר הזיתים 
 מקום פעילות:  בוכרה, ירושלים
 תקופת הפעילות:  ? – 20 בינואר 1910 
 השתייכות:  חרדים ספרדים
 תחומי עיסוק:  הלכה
 
הרב שמעון חכם (1843–20 בינואר 1910), היה מתרגם, משורר ופרשן מקרא, ממנהיגי העדה הבוכרית בסוף המאה ה-19 ובראשית המאה ה-20 וממייסדיה של שכונת הבוכרים.
קורות חיים

נולד בעיר בוכרה בשנת 1843. נינו של השד"ר הצפתי יוסף ממן. אביו ר' אליהו ב"ר רחמים היה בעל אמצעים שדאג להקנות לבנו חינוך רחב ככל האפשר. רבי שמעון חכם, אמנם התפרנס ממסחר. אך כאביו שקד גם הוא להקנות תורה לבני עניים, וייסד תלמודי תורה לעניים.
לרבי שמעון חכם היו שנים עשר ילדים, אך עשרה מהם מתו בעודם קטנים. ב-1890 עלה ארצה והשתקע בירושלים. הוא הצטרף לחברת "חובבי ציון" שפעלה בקרב יהודי בוכרה. כעבור תקופה חזר לבוכרה כדי לחסל עסקים שנותרו לו שם. בזמן זה נפטרה אשתו בירושלים. לאחר חזרתו ארצה נפטר גם בנו היחיד, פנחס בגיל 18 בלבד, ומאז התמסר רבי שמעון חכם לכתיבה ותרגום. בין 32 ספריו נמצא תרגום התנ"ך עד למחצית ספר ישעיהו ללשון יהודית-טג'יקית, ספרי דרוש וחכמה, ותרגום ספרו של אברהם מאפו "אהבת ציון".
את פעילותו של הרב שמעון חכם בקרב יהדות בוכרה כמנהיג ציוני, כמשורר וכמתרגם סיכם פרופ' מיכאל זאנד: "יכולים אנו לראות בו את אחד מגדולי העם היהודי בתקופת ההתעוררות הלאומית".
רבי שמעון חכם נפטר ב-20 בינואר 1910 (י' בשבט ה'תר"ע) ונקבר בהר הזיתים.
רחוב על שמו נמצא בשכונת תל ארזה בירושלים (סמוך לרחוב בר-אילן).
נכדתו היא המשוררת שולמית תילאיוף.
מתרגומיו העיקריים של שמעון חכם

תרגום התנ"ך עד אמצע ספר ישעיהו
הרומן "אהבת ציון" של מאפו (הספר באתר הספרייה הלאומית)
"שיר השירים"
"מסכת אבות"
"מגילת אסתר"
"הגדה של פסח"
"ליקוטי דינים" של הרב אמינוף
"מדרש משה רבנו"
"תיבת משה" של הרב משה ברום
"פתרון חלומות" לר' נתן עמרם.
"סיפורי מעשיות"
"חוקת הפסח"
מיצירותיו העיקריות של שמעון חכם

"זכר צדיק"
"פרי עץ הדר"
"מקראי קדש"
הערות שוליים

↑  מנשה הראל, עלון הרב שמעון חכם – ממייסדי שכונת הבוכרים בירושלים, באתר התאחדות בולאי ישראל
| --- | --- |
בקרת זהויות :  NLI: 987007307930405171  GND: 142426776  ISNI: 0000 0000 9722 3163  LCCN: n85374397  SUDOC: 116059397  VIAF: 39789268   WorldCat (עם VIAF): 39789268
רנו PR180.2

| --- | --- |

Renault PR180.2
 מאפיינים כלליים
 יצרן:  חטיבת "Renault Trucks" (אנ') ברנו
 שנות ייצור:  1985–1993
 הרכבה:  צרפת צרפת
 מודל אחריו:  Renault PR100 (אנ')
 אורך:  17.67 מטר  18.1 מטר  19.0 מטר
 רוחב:  2.50 מטר
 גובה:  2.915 מטר  3.30 מטר
 משקל:  14.120-26.500 ק"ג (ריק)
 מפרט טכני
 מנוע:  6 צילינדרים, 9,800 סמ"ק המפיק 253 כ"ס (דיזל טורבו, מנוע סוג "Diesel Renault MIPS 06.20.45 ")  6 צילינדרים, 9,800 סמ"ק המפיק 285 כ"ס ב-2,100 סל"ד (דיזל טורבו, מנוע סוג "Diesel Renault MIPS 06.20.45 ")  6 צילינדרים, 9,800 סמ"ק המפיק 302 כ"ס (דיזל טורבו, מנוע סוג "Diesel Renault MIPS 06.20.45 ")
 הילוכים:  תמסורת אוטומטית - 4 מהירויות מתוצרת "ZF" מסוג "ZF 4HP 500"  תמסורת אוטומטית - 4 מהירויות מסוג "ZF 4HP 490"  תמסורת אוטומטית - 5 מהירויות מסוג "ZF 5 HP 590"  תמסורת ידנית - 5 מהירויות מסוג "ZF 5 HP 500" (אופציונלי)
רנו PR180.2 (בצרפתית: Renault PR180.2) הוא אוטובוס ארוך, (אוטובוס מפרקי או אוטובוס אקורדיון) מתוצרת חטיבת הרכבים המסחרים והמשאיות של רנו ("Renault Trucks" (אנ')) חברת בת של יצרנית הרכב הצרפתית רנו אשר יוצר בין השנים 1985–1993.
27 יחידות מדגם "רנו PR180.2" יוצאו לאוסטרליה בין התאריכים 23 בדצמבר 1987 ל-23 באוגוסט 1989.
מפרט טכני

אוטובוס אקורדיון
דלתות 2-3
מושבים: 65 - 80
דלתות כניסה/יציאה: מדרגות "High-floor" (אנ')
מדרגות קדמיות - גובה 35 ס"מ מרצפת הכביש
מדרגות אחוריות - גובה 35 ס"מ מרצפת הכביש
מערכת היגוי - היגוי כוח מסוג "Steering ZF Power Assisted"
קיבולת מכל דלק: 360 ליטר
מערכת חשמל: 24 וולט, אלטרנטור ("Alternator" (אנ')) - 120 אמפר
צמיגים: 275/70x22.5
בלמים: 6 x תוף ABS
מיזוג אוויר
חימום: בקתת נהגים - אחת, לאורך קרוניות האוטובוס - שלושה
חלונות - זכוכית מלוכדת כהה
רדיו -  AM /FM
ריצוף פירלי (Pirelli)
16 כפתורים - לעצירה (סימון לנהג על ידי נוסעים)
דורות

דור ראשון - mk1
דור שני - mk2
תמונות

"רנו PR180.2"
"רנו PR180.2"
"רנו PR180.2" שנת 1985
"רנו PR180.2" - מבט לתוך הרכב
"רנו PR180.2"
"רנו PR180.2"
"רנו PR180.2"
"רנו PR180.2"
"רנו PR180.2"
ראו גם

רנו
רנו FR1
רנו R312
אוטובוס ארוך
לקריאה נוספת

דגמי "רנו PR180.2"  - תמונות
הערות שוליים

↑  "רנו PR180.2" businterchange.com/busint/engine.cgi?busType=Renault+PR180.2+Articulated
↑  "רנו PR180.2" standard216.free.fr/vehicules_preserves/autobus_pr180r
↑  "רנו PR180.2" translille.com/forum/viewtopic.
↑  "רנו PR180.2" actbus.net/renault-pr180-2-mk1-specifications
↑  "רנו PR180.2" דור "mk2" - מפרט actbus.net/renault-pr180-2-mk2-specifications
ריביאן R1T

| --- | --- |

 מאפיינים כלליים
 יצרן:  ריביאן
 שנות ייצור:  2021–הווה
 הרכבה:  ארצות הברית ארצות הברית
 סיווג:  מכונית חשמלית קומפקטית
 מרכב:  טנדר בעלת חמש דלתות
 אורך:  5,514 מ"מ
 רוחב:  2,078 מ"מ
 גובה:  1,923 מ"מ
 משקל:  3,100 ק"ג
 בסיס גלגלים:  3,452 מ"מ
 מפרט טכני
 מנוע:  ארבעה מנועים חשמליים המספקים יחד 835 כ"ס ומומנט מרבי של 125.5 קג"מ
 תאוצה:  3.0 שניות
 סוללה:  סוללת ליתיום-יון בקיבולת 135 קוט"ש
 טווח נסיעה:  505 ק"מ (תקן EPA)
ריביאן R1T (באנגלית: Rivian R1T) היא מכונית חשמלית קומפקטית, במרכב טנדר בעלת חמישה מקומות ישיבה, שמיוצרת על ידי ריביאן משנת 2021. היא הוצגה בתערוכת הרכב של לוס אנג'לס בנובמבר 2018.
הריביאן R1T הוא הטנדר החשמלי הראשון בעולם, מבלבד שהוא גם הרכב הראשון של ריביאן, בעוד פורד F-150 לייטנינג, שברולט סילברדו EV וטסלה סייברטראק הם מתחריו הרשמיים, אך מיועדים לייצור משנת 2022 ה-R1T מיוצר כבר מספטמבר 2021.
היסטוריה

הרכב נחשף לראשונה במאי 2018 תחת השם ריביאן A1T, אך עם הצגתו שינתה את שמו לריביאן R1T. ריביאן הצהירה כי בכוונתה להתחיל את ייצור הטנדר בשנת 2020, אך הייצור נדחה מספר פעמים בעיקר בשל מחסור בשבבים במפעלים ובבדיקות שטח שהתעכבו, עד לספטמבר 2021.
מפרט טכני

היא כוללת ארבעה מנועים חשמליים, שניים אחוריים המספקים יחד 420 כ"ס ומומנט מרבי של 68.4 קג"מ ושניים קדמיים המספקים יחד 415 כ"ס ומומנט מרבי של 57 קג"מ, יחד ארבעת המנועים יוצרים הנעה כפולה עם הספק כולל של 835 כ"ס ומומנט מרבי כולל של 125.5 קג"מ. להערכת החברה התאוצה מ-0 ל-100 קמ"ש אורכת למעלה מ-3.0 שניות. בשלב הראשון משווקת ריביאן את הטנדר עם סוללת ליתיום-יון בקיבולת 135 קוט"ש המאפשרת טווח נסיעה חשמלי של 505 ק"מ בתקן הסוכנות להגנת הסביבה של ארצות הברית. בהמשך השנה או בשנת 2022 תשווק ריביאן את הטנדר החשמלי של עם גרסה נוספת הכוללת את אותה מערכת הנעה אך עם סוללה בקיבולת 180 קוט"ש שתאפשר טווח נסיעה חשמלי של 640 ק"מ (נתון לא סופי).
טעינה מהירה של הדגם אפשרית עד להספק של 225 קילוואט, טעינה כזו מאפשרת הוספה של כ-225 ק"מ לטווח הנסיעה בזמן של 20 דקות.
גלריה

הריביאן R1T מוצג בתערוכת הרכב הבינלאומית של לוס אנג'לס בנובמבר 2018
הריביאן R1T הראשון יוצא מפס הייצור בספטמבר 2021
הערות שוליים

↑  Rivian R1T Video Round Up From LA Debut, InsideEVs (באנגלית)
↑  יהודה הגיב, נסיעת מבחן ראשונה לטנדר החשמלי R1T של ריביאן – EV Magazine, באתר EV Magazine | מגזין רכב חשמלי, ‏27 בספטמבר 2021
↑  Inside the automotive startup taking EVs off-road, Engadget (באנגלית)
↑  RIVIAN RELEASES DEBUT VIDEO OF R1T ELECTRIC ADVENTURE VEHICLE - Rivian - Media Newsroom Rivian – Media Newsroom, web.archive.org, ‏5 בדצמבר 2019
↑  Matt Buedel, Rivian in Normal plans November debut for electric off-road vehicles, Journal Star (באנגלית)
↑  "ריביאן נאלצת להקפיא את פעילותה בשל נגיף הקורונה – מגזין EV | מגזין רכב חשמלי". EV Magazine | מגזין רכב חשמלי. 2020-03-30. נבדק ב-2021-10-02.
↑  חוגי רחל הגיב, צפוי אך עצוב: רכבי השטח של ריביאן נדחים לקיץ הבא – EV Magazine, באתר EV Magazine | מגזין רכב חשמלי, ‏31 ביולי 2020
↑  המהפכה תחכה עוד חודש: ריביאן דוחה את הטנדר החשמלי שלה – EV Magazine, באתר EV Magazine | מגזין רכב חשמלי, ‏4 ביוני 2021
↑  ריביאן דוחה את המסירות לטנדר החשמלי שלה, שוב – EV Magazine, באתר EV Magazine | מגזין רכב חשמלי, ‏27 ביולי 2021
↑  מעניין הגיב, ריביאן החלה רשמית בייצור הטנדר החשמלי R1T – EV Magazine, באתר EV Magazine | מגזין רכב חשמלי, ‏18 בספטמבר 2021
↑  cartube, צפו: סקירות ראשונות של ריביאן R1T החשמלי, באתר Cartube, ‏2 באוקטובר 2021
שורש 33

שורש 33, או שִׁי בּוּ (בסינית: 士 部; בפיניין: Shì bù) הוא השורש השלושים-ושלושה של הכתב הסיני. פירושו "מלומד", "מדופלם" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 24 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 士
+1: 壬
+2: 壭(KO)
+3: 壮SC/JP (= 壯)
+4: 壯声SC / JP (=聲->耳)壱JP (=壹)売JP (=賣->貝)
+5: 壳SC (=殼->殳)
+6: 壴壵
+7: 壶SC (= 壺)
+8: 壷JP (= 壺)壸SC (= 壼)
+9: 壹壺壻
+10: 壼
+11: 壽
+12: 壾壿夀(= 壽)
+13: 夁
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)